CELEX: 31995R1201
Language: sl
Date: 1995-05-29 00:00:00
Title: Uredba Komisije (ES) št. 1201/95 z dne 29. maja 1995 o spremembi Priloge VI k Uredbi (EGS) št. 2092/91 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil

Avis juridique important

|

31995R1201

Official Journal L 119 , 30/05/1995 P. 0009 - 0010

Uredba Komisije (ES) št. 1201/95z dne 29. maja 1995o spremembi Priloge VI k Uredbi (EGS) št. 2092/91 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živilKOMISIJA EVROPSKIH SKUPNOSTI JE -ob upoštevanju Pogodbe o ustanovitvi Evropske skupnosti,ob upoštevanju Uredbe Sveta (EGS) št. 2092/91 z dne 24. junija 1991 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil [1], kakor je bila nazadnje spremenjena z Uredbo Komisije (ES) št. 2381/94 [2], in zlasti člena 13 Uredbe,ob upoštevanju Uredbe Komisije (EGS) št. 207/93 z dne 25. januarja 1993 o določitvi vsebine Priloge VI k Uredbi (EGS) št. 2092/91 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil ter o določitvi podrobnih pravil za izvajanje določb člena 5(4) Uredbe [3], in zlasti člena 3 Uredbe,ker so nekatere države članice obvestile druge države članice in Komisijo, da so bila izdana dovoljenja za uporabo nekaterih sestavin kmetijskega izvora, ki niso vključene v oddelek C Priloge VI k Uredbi (EGS) št. 2092/91; ker se je za nekatere izmed teh priglašenih proizvodov pokazalo, da se jih v Skupnosti ni pridelovalo v zadostnih količinah; ker je te proizvode tudi treba vključiti v oddelek C Priloge VI;ker se je pokazalo, da je v Skupnosti v okviru ekološke pridelave znatna proizvodnja cikorije, kisa iz različnih fermentiranih pijač kakor tudi številnih začimbnic in zelišč; ker je cikorijo, kis, začimbe in zelišča tudi treba črtati iz oddelka C Priloge VI;ker se bo pozitivni seznam najvažnejših začimb in zelišč iz ekološke pridelave, ki jih v Evropski skupnosti ni na voljo v zadostnih količinah, pripravil čim prej; ker se do sprejetja tega seznama postopek iz člena 3 Uredbe (EGS) št. 207/93 lahko uporablja pod pogoji, določenimi v navedenem členu;ker so ukrepi, predvideni s to uredbo, v skladu z mnenjem odbora iz člena 14 Uredbe (EGS) št 2092/91,SPREJELA NASLEDNJO UREDBO:Člen 1Priloga VI k Uredbi (EGS) št. 2092/91 se spremeni, kakor je določeno v Prilogi k tej uredbi.Člen 2Ta uredba začne veljati sedmi dan po objavi v Uradnem listu Evropskih skupnosti.Proizvodi iz prve in četrte alinee Priloge k tej uredbi se lahko uporabljajo pod prej veljavnimi pogoji še tri mesece od datuma začetka veljavnosti Uredbe.Proizvodi iz tretje alinee Priloge k tej uredbi se lahko uporabljajo pod prej veljavnimi pogoji še sedem mesecev od datuma začetka veljavnosti Uredbe.Ta uredba je v celoti zavezujoča in se neposredno uporablja v vseh državah članicah.V Bruslju, 29. maja 1995Za KomisijoFranz FischlerČlan KomisijePRILOGAOddelek C Priloge VI k Uredbi (EGS) št. 207/93, kakor je bila spremenjena z Uredbo Komisije (ES) št. 468/94 [4], se spremeni, kakor sledi:- naslednji proizvod se črta iz pododdelka C.1.1: cikorija,- naslednji proizvodi se dodajo v pododdelek C.1.1 za "antilska češnja" (Malpigia glabra; syn.: Malphigia punicifolia):sušene banane v prahu (Musa L.)kosmulje (Ribes uva-crispa L.)sušene jagode v prahu (Fragaria L.)sušene maline (Ribus idaeus L.)sušeni rdeči ribez (Ribes rubrum L.),- pododdelek C.1.2 z naslovom "Užitne začimbnice in zelišča" se nadomesti z naslednjim:"C.1.2 Užitne začimbnice in zelišča",- v pododdelku C.2.3 se črta proizvod "Kis, razen kisa iz vina".[1] UL L 198, 22.7.1991, str. 1.[2] UL L 255, 1.10.1994, str. 84.[3] UL L 25, 2.2.1993, str. 5.[4] UL L 59, 3.3.1994, str. 1.